मोक्ष के योजना/मार्ग का ह?
सवाल: मोक्ष के योजना/मार्ग का ह?
जवाब: का तहरा भूख लागल बा? कहे के मतलब पेट भरे वाला भूख ना, बल्कि जीवन में कुछ अउर पावे के भूख बा? का तहरा अन्दर गहराई में कुछ अइसन बा कि कभी संतोष ना होखे? अगर अइसन बा त यीशु ही एकमात्र रास्ता बाड़े। यीशु कहले,” हम जीवन के रोटी हईं। एह से केहू हमरा पास आई भूखल ना जाई अउर जे हमरा में आस्था रखी उ कभी प्यासा ना रही” (जॉन 6:35)।
का भ्रम हो रहल बा? जीवन में कभी कौनो रास्ता चाहे लक्ष्य नइखऽ खोजले? का अइसन महसूस होला केहू बत्ती बुझा देले होखे आ स्वीच मिलते नइखे? अगर अइसन बा त, यीशु ही समाधान बाड़े। यीशु घोषणा कइले, “ हम दुनिया के रोशनी हईं। जे भी हमरा पीछे आई आकरा कभी अंधकार से सामना ना होई, बल्कि जीवन के प्रकाश भी पा जाई”(जॉन 8:12)।
का कभी अइसन महसूस कइल बाड़ऽ कि जिन्दगी के बाहर ताला बंद होखे? कभी तू कतने दरवाजन के प्रयास कइले होखऽ अउर हर दरवाजा के पीछे खली अउर बेमतलब के मिलल होखे? का तू भरल-पूरल जिन्दगी के तलाश में बाड़ऽ? अगर अइसन बा त, यीशु ही रास्ता बाड़े! यीशु घोषणा कइले,++” हम दरवाजा हईं ; जे केहू हमरा माध्यम से प्रवेश करी ओकर रक्षा होखी। उ आई अउ निकल जाई, अउर एगो चारागाह पाई (जॉन 10:9)।
का दोसर लोग तहरा के नीचा देखवे ला? का तहार संबंध छिछलापन अउर खाली से बा? का अइसन मालूम पड़ेला कि हर कोई तहरा से लाभ उठावे के प्रयास में बा? अइसन बा त यीशु रास्ता बाड़े! यीशु कहले,” हम एक अच्छा चरवाहा हईं। अच्छा चरवाहा अपना भेड़न खतिर जान तक दे देला। हम ही अच्छा चरवाहा हईं; हम अपना भेड़ के जानऽ तानी अउर भेड़ हमरा के जाने ला (जॉन 10:11,14)।
कभी तू इ सोचे ल कि जीवन के बाद का होई? का सड़ल आर जंग लागल चीजन खातिर जीयत-जीयत अपना जिन्दगी से उब चुकल बाड़ऽ? कभी मन में इ शंका भइल बा कि जिन्दगी बेमानी बा? का मरला के बाद भी जीयल चाह ताड़ऽ? अगर अइसन बा त, यीशु रास्ता बाड़े! यीशु घोषणा कइले, “ हम ही पुनर्जीवन अउर जीवन हईं जे हमरा में अस्था रखी उ जिही, भले उ मर जाई; अउर जे जीएला अउर हमरा में आस्था रखे ला, उ कभी ना मरे” (जॉन 11:25,26)।रास्ता का ह? सत्य का ह? जिन्दगी का ह? यीशु जवाब दिहले, “ हम रास्ता अउर सत्य अउर जिन्दगी हईं। केहू परमपिता तक नइखे पहुँच सकत बिना हमरा माध्यम के” (जॉन 14:6)।
भूख जे तू महसूस करे ल, उ आध्यात्मिक भूख ह, अउर इ सिर्फ यीशु के माध्यम से ही मिट सकऽ ता। यीशु अकेले बाड़े जे अंधकार मिटा सके ले। यीशू दरवाजा हवे संतुष्ट जिन्दगी के। यीशु मित्र अउर धर्मगुरू हवे जेकरा तलाश में तू बाड़ऽ। एह संसार में अउर अगला संसार में भी यीशु जिन्दगी हवे। यीशु ही मोक्ष के मार्ग हवे!
भूखा महसूस करे के कारण, अंधकार में भुलाइल महसूस करे के कारण, जिन्दगी के माने ना खोज पावे के कारण ह कि तू ईश्वर से अलग हो गइल बाड़ऽ। बाइबिल में हमनी से कहल बा कि हम सब पाप कइले बानी जा, अउर एही से ईश्वर से दूर हो गइल बानी जा (इकलेसिएट्स 7:20; रोमन 3:23)। आपन दिल में तू जॉन खालीपन महसूस करऽ ताड़ऽ, एह से कि जिन्दगी में ईश्वर गायब बाड़े। हमनी के रचना भइल बा कि ईश्वर से संबंध रखीं। हमनी के पाप के कारण हमनी के उ संबंध से दूर हो गइल बानी जा। ओकरो से खराब इ भइल बा कि हमनी पाप के कारण अनन्त काल खतिर ईश्वर से दूर हो गइल बानी जा, ए जिन्दगी में भी अउर अगला जन्म में भी(रोमन 3:23; जॉन 3:36)।
कइसे समस्या हल हो सकऽता? यीशु रास्ता हवे । यीशु हमनी के पाप के अपना उपर ले ले(2 कॉरिन्थियन्स 5:1)। यीशु हमनी के जगह पर मर गइले (रोमन 5:8), सजा जवन हमनी के मिले के रहे उ ले लिहले। तीन दिन के बाद, यीशु मृत्यु से खड़ा हो गइले, पाप अउर मृत्यु पर आपन विजय के प्रमाणित कइले (रोमन 6:4-5)। उ अइसन काहे कइले? यीशु खुद इ सवाल के जवाब दिहले : “ एकरा से बढ़ के प्रेम केहू के पास नइखे, उ आपन दोस्तन खातिर जान दे दिहले (जॉन 15:13) । यीशु मर गइले एह से कि हमनी के जिन्दा रहीं। अगर हम आपन अस्था यीशु में रखब, इ विश्वास करब कि उ हमनी के पाप के प्रायश्चित खतिर जान दे दिहले। हमनी के सब पाप माफ कर दिहल जाई अउर धो दिहल जाई। तब जा के हमनी के आध्यात्मिक भूख मिट जाई। प्रकाश हो जाई। हमनी के जीवन तृप्त हो जाई। हमनी के आपन सच्चा दोस्त अउर धर्मगुरू के जा पाइब। हम जान पाइब के मरला के बाद भी जीवन बा- यीशु के साथ अनन्त खातिर स्वर्ग में पुनर्जन्म होखी!
ईश्वर खातिर जे संसार से अतना प्रेम कइले कि आपन इकलौता संतान के दे दिहले, कि जे भी उनका में आस्था रखी उ नष्ट ना होखी बल्कि अनन्त जीवन पाई(जॉन 3:16)।
एहिजा जवन दिहल बा, का उ पढ़ के रउआ ईसा मसीह खातिर निर्णय लेले बानी? आगर हाँ, कृपा कर के नीचे दिहल बटन के क्लिक करीं “हम आज ईसा मसीह के स्वीकार करऽ तानी”।
मोक्ष के योजना/मार्ग का ह?
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva